CELEX: 31981D0868
Language: el
Date: 1981-07-23 00:00:00
Title: 81/868/EOK: Απόφαση τής Επιτροπής τής 23ης Ιουλίου 1981 περί χορηγήσεως αδείας στή Γαλλική Δημοκρατία νά εξαιρέσει από τήν κοινοτική μεταχείριση τά πλεκτά χειρόκτια μή ελαστικά ούτε επενδυμένα μέ καουτσούκ, καταγωγής Φιλιππίνων καί Ταϊβάν (Το κείμενο στην γαλλική γλώσσα είναι το μόνο αυθεντικό)

Avis juridique important

|

31981D0868

81/868/EOK: Απόφαση τής Επιτροπής τής 23ης Ιουλίου 1981 περί χορηγήσεως αδείας στή Γαλλική Δημοκρατία νά εξαιρέσει από τήν κοινοτική μεταχείριση τά πλεκτά χειρόκτια μή ελαστικά ούτε επενδυμένα μέ καουτσούκ, καταγωγής Φιλιππίνων καί Ταϊβάν (Το κείμενο στην γαλλική γλώσσα είναι το μόνο αυθεντικό)  

Επίσημη Εφημερίδα αριθ. L 318 της 07/11/1981 σ. 0027 - 0028

***** ΑΠΟΦΑΣΗ ΤΗΣ ΕΠΙΤΡΟΠΗΣ  της 23ης Ιουλίου 1981  περί χορηγήσεως αδείας στη Γαλλική Δημοκρατία να εξαιρέσει από την κοινοτική μεταχείριση τα πλεκτά χειρόκτια μη ελαστικά ούτε επενδυμένα με καουτσούκ, καταγωγής Φιλιππίνων και Ταϊβάν  (Το κείμενο στη γαλλική γλώσσα είναι το μόνο αυθεντικό)  (81/868/ΕΟΚ)  Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,  Έχοντας υπόψη:  τη συνθήκη περί ιδρύσεως της Ευρωπαϊκής Οικονομικής Κοινότητος, και ιδίως το άρθρο 115 εδάφιο πρώτο,  την απόφαση 80/47/ΕΟΚ της Επιτροπής της 20ής Δεκεμβρίου 1979 περί των μέτρων επιτηρήσεως και προστασίας που τα Κράτη μέλη μπορούν να λάβουν, κατόπιν χορηγήσεως αδείας, έναντι της εισαγωγής ορισμένων προϊόντων καταγωγής τρίτων χωρών, τα οποία τίθενται σε ελεύθερη κυκλοφορία σε άλλο Κράτος μέλος (1), και ιδίως το άρθρο 3,  Εκτιμώντας:  ότι στις 13 Ιουλίου 1981 η γαλλική κυβέρνηση υπέβαλε αίτηση στην Επιτροπή των Ευρωπαϊκών Κοινοτήτων, δυνάμει του άρθρου 115 εδάφιο πρώτο της συνθήκης, προκειμένου να της χορηγηθεί άδεια να εξαιρέσει από την κοινοτική μεταχείριση τα πλεκτά χειρόκτια μη ελαστικά ούτε επενδυμένα με καουτσούκ της διακρίσεως ex 60.02 Β του Κοινού Δασμολογίου, κατηγορία 11, καταγωγής Φιλιππίνων και Ταϊβάν, τα οποία τίθενται σε ελεύθερη κυκλοφορία στα άλλα Κράτη μέλη·  ότι η εισαγωγή στην Κοινότητα των εν λόγω προϊόντων, καταγωγής Φιλιππίνων, αποτέλεσε αντικείμενο συμφωνίας την οποία διαπραγματεύθηκε η Κοινότης με τη χώρα αυτή· ότι, στο πλαίσιο της συμφωνίας αυτής, οι Φιλιππίνες δεσμεύθηκαν να θεσπίσουν όλα τα αναγκαία μέτρα για να περιορίσουν τις εξαγωγές τους των εν λόγω προϊόντων με προορισμό την Κοινότητα έως ορισμένα ανώτατα ποσά·  ότι για να θέσει σε εφαρμογή τη συμφωνία αυτή και να λάβει υπόψη του τα ιδιαίτερα χαρακτηριστικά της, το Συμβούλιο, με τον κανονισμό (ΕΟΚ) αριθ. 3059/78 (2) καθιέρωσε ειδικό κοινό καθεστώς για τις εισαγωγές ορισμένων υφαντουργικών προϊόντων·  ότι η εισαγωγή στην Κοινότητα των εν λόγω προϊόντων καταγωγής Ταϊβάν υπόκειται, βάσει του κανονισμού (ΕΟΚ) αριθ. 3020/77 της Επιτροπής (3) σε κοινοτική ποσόστωση·  ότι, λόγω διαφορών στις συνθήκες της αγοράς στην Κοινότητα και της ιδιαίτερης ευαισθησίας του τομέα αυτού της κοινοτικής βιομηχανίας, η κοινοτική αυτή ποσόστωση και το κοινοτικό αυτό ανώτατο ποσό έχουν κατανεμηθεί μεταξύ των Κρατών μελών με τρόπο ώστε να ληφθούν υπόψη αυτά τα στοιχεία·  ότι, ως εκ τούτου, υφίστανται διαφορές στις συνθήκες στις οποίες υπόκεινται επί του παρόντος οι εισαγωγές των εν λόγω προϊόντων στα διάφορα Κράτη μέλη και ότι η ομοιομορφία των συνθηκών αυτών εισαγωγής δύναται να πραγματοποιηθεί μόνο σταδιακά·  ότι οι διαφορές αυτές, οι οποίες υφίστανται στα μέτρα της εμπορικής πολιτικής που εφαρμόζουν τα Κράτη μέλη, προκάλεσαν εκτροπές στο εμπόριο· ότι η Γαλλία έχει δεχθεί, από την 1η Ιανουαρίου 1981, τη θέση σε ελεύθερη κυκλοφορία των εν λόγω προϊόντων καταγωγής των εν λόγω τρίτων χωρών για ποσότητα που ανιπροσωπεύει περίπου το 26 % της ποσοστώσεως έναντι των Φιλιππίνων και το 38,4 % της ποσοστώσεως έναντι της Ταϊβάν·  ότι, όσον αφορά την κατάσταση στο σχετικό κλάδο της βιομηχανίας, σύμφωνα με τις πληροφορίες που έχει συγκεντρώσει η Επιτροπή, οι συνολικές εισαγωγές του προϊόντος αυτού, καταγωγής τρίτων χωρών, αυξήθηκαν από 10 797 000 ζεύγη το 1978 σε 15 500 000 το 1979 και ανήλθαν σε 14 049 000 ζεύγη το 1980· ότι το ποσοστό της αγοράς των εισαγωγών αυτών αυξήθηκε από 74 % το 1978 σε 82 % το 1979·  ότι οι τιμές των εν λόγω προϊόντων καταγωγής Φιλιππίνων και Ταϊβάν είναι πολύ χαμηλότερες από τις τιμές παρομοίων προϊόντων που παράγονται στη Γαλλία·  ότι η παραγωγή παρομοίων προϊόντων στη Γαλλία παραμένει στάσιμη από το 1978 σε επίπεδο 2 800 000 ζευγών·  ότι η παραγωγή αυτή, η οποία είναι συγκεντρωμένη σε περιοχές μειονεκτούσες από οικονομική άποψη στις οποίες υπάρχει σημαντική ανεργία, εξασφαλίζει απασχόληση σε εργατικό δυναμικό δύσκολα μετατρέψιμο·  ότι εκκρεμούν νόμιμα ενώπιον των αρχών του Κράτους μέλους, το οποίο έχει υποβάλει την αίτηση, αιτήσεις τίτλων εισαγωγής για ποσότητες που αντιπροσωπεύουν αντίστοιχα το 21,5 και το 25,5 % των ποσοστώσεων έναντι των Φιλιππίνων και της Ταϊβάν·  ότι η πραγματοποίηση όλων αυτών των εμμέσων εισαγωγών, οι οποίες αναμένεται να προστεθούν σε αυτές που έχουν ήδη πραγματοποιηθεί, ενδέχεται να παραβλάψει την επίτευξη των στόχων που επιδιώκονται με τα προαναφερθέντα εμπορικά μέτρα·  ότι δεν είναι δυνατόν να πραγματοποιηθούν βραχυπρόθεσμα οι μέθοδοι με τις οποίες τα άλλα Κράτη μέλη θα ήταν δυνατόν να παράσχουν την απαραίτητη συνεργασία·  ότι, υπό τις συνθήκες αυτές, κρίνεται σκόπιμο να επιτραπεί η εφαρμογή των μέτρων προστασίας του άρθρου 115 πρώτο εδάφιο με τους όρους που καθορίζονται στην απόφαση 80/47/ΕΟΚ, και ιδίως στο άρθρο 3,  ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:  Άρθρο 1  Χορηγείται άδεια στη Γαλλική Δημοκρατία να εξαιρέσει από την κοινοτική μεταχείριση τα προϊόντα που αναφέρονται κατωτέρω, καταγωγής Φιλιππίνων και Ταϊβάν, τα οποία τίθενται σε ελεύθερη κυκλοφορία στα άλλα Κράτη μέλη και για τα οποία έχουν υποβληθεί αιτήσεις τίτλων εισαγωγής μετά τις 30 Ιουνίου 1981. Η άδεια αυτή δεν καλύπτει, εντούτοις, ποσότητα που αντιπροσωπεύει το 15 % κάθε ποσοστώσεως που έχει ανοιχθεί έναντι των προσαναφερθεισών τρίτων χωρών. Η ποσότης αυτή κατανέμεται μεταξύ των αιτούντων τίτλο εισαγωγής, των οποίων οι αιτήσεις εκκρεμούν νόμιμα κατά την ημερομηνία της παρούσας αποφάσεως.  1.2 //   //   // Κλάση  του Κοινού  Δασμολογίου   // Περιγραφή εμπορευμάτων   //   //   // ex 60.02 Β  (κώδικας NINEXE 60.02-50, 60, 70, 80)  (κατηγορία 11)  // Πλεκτά χειρόκτια μη ελαστικά ούτε επενδυμένα με καουτσούκ  //   //  Άρθρο 2  Η παρούσα απόφαση εφαρμόζεται μέχρι να ανοιχθούν στη Γαλλία νέες δυνατότητες εισαγωγής των προϊόντων αυτών έναντι των Φιλιππίνων το αργότερο μέχρι τις 30 Νοεμβρίου 1981 και της Ταϊβάν το αργότερο μέχρι τις 31 Δεκεμβρίου 1981.  Άρθρο 3  Η παρούσα απόφαση απευθύνεται στη Γαλλική Δημοκρατία.  Έγινε στις Βρυξέλλες, στις 23 Ιουλίου 1981.  Για την 'Επιτροπή  Wilhelm HAFERKAMP  Αντιπρόεδρος  (1) ΕΕ αριθ. L 16 της 22. 1. 1980, σ. 14.  (2) ΕΕ αριθ. L 365 της 27. 12. 1978, σ. 1.  (3) ΕΕ αριθ. L 357 της 31. 12. 1977, σ. 51.